CELEX: 21993A0702(01)
Language: mt
Date: 1993-06-24 00:00:00
Title: Ftehim dwar is-sajd u l-ambjent marittimu bejn il-komunità ekonomika ewropea u r-repubblika ta' l-islanda

Avviż Legali Importanti

|

21993A0702(01)

Official Journal L 161 , 02/07/1993 P. 0002 - 0003 Finnish special edition: Chapter 4 Volume 5 P. 0028  Swedish special edition: Chapter 4 Volume 5 P. 0028 

		Ftehim dwar is-sajd u l-ambjent marittimu bejn il-komunità ekonomika ewropea u r-repubblika ta' l-islandaIl-KOMUNITÀ EKONOMIKA EWROPEA (minn hawn ‘l quddiem imsejjħa bħala "il-Komunità") minn naħa waħda,uIR-REPUBBLIKA TA' L-ISLANDA (minn hawn ‘l quddiem imsejjħa bħala "l-Islanda") minn naħa l-oħra,WAQT li jiftakru r-relazzjonijiet mill-viċin bejn il-Komunità u l-Islanda, li ġew imsaħħa iktar permezz tal-konklużjoni tal-Ftehim dwar iż- Żona Ekonomika Ewropea;WAQT li jikkunsidraw ix-xewqa komuni tagħhom li jiggarantixxu l-konservazzjoni u l-amministrazzjoni razzjonali tar-risorsi ta' sajd ta' l-ilmijiet fil-ġuriżdizzjoni rispettiva tagħhom ta' sajd, u l-konsapevolezza komuni tagħhom tal-ħtieġa f'dan il-kuntest li jiġi mħares l-ambjent marittimu;WARA LI KKUNSIDRAW id-disposizzjonijiet tal-Konvenzjoni tal-Ġnus Magħquda dwar il-Liġi tal-Baħar fejn iż-żewġ Partitti huma firmatarji;WARA LI KKUNSIDRAW il-fatt li l-Islanda stabbiliet Żona Ekonomika Esklussiva li fiha l-Islanda stabbiliet żona ekonomika ta' 200 mil nawtiku mill-kosta tagħha li fiha l-Islanda teserċita drittijiet ta' sovranità għall-iskop ta' esplorazzjoni, sfruttament, konservazzjoni u amministrazzjoni tar-riżorsi ħajjin u li l-Komunità qablet li l-limiti taż-żoni ta' sajd ta' l-Istati Membri tagħha (hawn ‘l quddiem imsejjħa ż-żona ta' ġurisdizzjoni ta' sajd tal-Komunità') għandhom jestendu sa 200 mil nawtiku, u s-sajd f'dawn il-limiti għandu jkun soġġett għall-politika komuni dwar is-sajd tal-Komunità;WARA LI IKKUNSIDRAW il-fatt li Partit mir-risorsi tas-sajd ta' dawn iż-żoni jikkonsistu f'ħażniet komuni jew f'ħażniet interrelatati sew li jestendu lil' hinn miż-żoni ta' sajd rispettivi tagħhom u li fihom iż-żewġ Partiti għandhom interess reċiproku, u li l-konservazzjoni effettiva u t-tmexxija razzjonali ta' dawn il-ħażniet jistgħu jinkisbu biss permezz ta' koperazzjoni bejn il-Partiti konċernati; wara li kkunsidraw li l-Kummissjoni tas-Sajd fil-Grigal ta' l-Atlantiku ġiet imwaqqfa biex tippromwovi l-konservazzjoni u l-utilizzazzjoni ottimali tar-risorsi tas-sajd fiż-żona ta' l-Atlantiku tat-Tramuntana permezz ta' koperazzjoni internazzjonali u konsultazzjoni fir-rigward ta' dawn ir-risorsi;WARA LI KKUNSIDRAW il-Ftehim fil-forma ta' skambju ta' ittri bejn il-Komunità Ekonomika Ewropea u r-Repubblika ta' l-Islanda fir-rigward tas-sajd, iffirmati fit-2 ta' Mejju 1992, u li b'mod Partitkolari d-disposizzjoni li jiġi konkluż ftehim dwar is-sajd taħt il-kondizzjonijiet stipulati fihom;BILLI JAGĦRFU l-importanza vitali tas-sajd għall-Islanda billi dan jikkostitwixxi l-attivita' ekonomika essenzali tagħha;XEWQANA li jistabilixxu l-parrijiet u l-kondizzjonijiet fir-rigward ta' sajd li huma ta' interess reċiproku għall-Partiti,FTIEHMU KIF ĠEJ:Artikolu 11. Il-Partiti għandhom jikkoperaw sabiex jagħmlu ċert li jkun hemm konservazzjoni u amministrazzjoni razzjonali tal-ħażniet ta' ħut li jinsabu fiż-żoni ta' ġuriżdizzjoni taż-żewġ Partiti u f'żoni li jmissu magħhom.Il-Partiti għandhom ifittxu li direttament jew permezz ta' organi reġjonali addattati ifittxu li jaqblu ma' Partiti terzi dwar miżuri għall-konservazzjoni u l-utilizzazzjoni razzjonali ta' dawn il-ħażniet, inkluża l-qabda totali permessibbli u kif din għandha titqassam.2. Sabiex tiġi determinata l-qabda totali massima għall-ħażniet imsemmija fil-paragrafu 1, il-Partiti għandhom iqisu l-aħjar evidenza xjentifika disponibbli, l-interdipendenza tal-ħażniet, ix-xogħol ta' l-organizzazzjonijiet internazzjonali xierqa u fatturi relevanti oħrajn;Artikolu 2Il-Partiti għandhom ukoll jiffaċilitaw ir-riċerka xjentifika meħtieġa, b'mod Partitkolari fir-rigward ta' ħażniet ta' ħut li jinsabu fiż-żoni ta' ġurisdizzjoni taż-żewġ Partiti u f'żoni li jmissu magħhom.Artikolu 3Fil-kuntest tal-ftehim dwar konservazzjoni u l-irrazzjonar tar-riżorsi ta' sajd tal-baħar, il-Partiti għandhom jikkonsultaw, b'mod bilaterali jew fil-fora reġjonali jew internazzjonali xierqa, dwar kwistjonijiet li għandhom x' jaqsmu ma' l-ambjent marittimu.Artikolu 41. Il-Partiti għandhom jikkonsultaw annwalment dwar t-tqassim ta' possibilitajiet ta' sajd għal kull Partit bil-għan li jinkiseb bilanċ li huwa sodisfaċenti reċiprokament fir-relazzjonijiet tagħhom fil-qasam tas-sajd.2. Kull Partit għandha tagħti aċċess lill-bastimenti tas-sajd tal-Partit l-oħra sabiex ikunu jistgħu jistadu l-allokazzjonijiet li jistgħu jirriżultaw mill-konsultazzjonijiet msemmija fil-paragrafu 1 ta' dan l-Artikolu.Artikolu 5Kull Partitt tista' teħtieġ li s-sajd fiż-żona tagħha ta' ġurisdizzjoni ta' sajd minn bastimenti ta' sajd tal-Partitt l-oħra għandhom ikunu soġġetti għal liċenza. Il-limiti li fihom il-liċenzji għandhom jinħarġu għandhom jiġu determinati f'konsultazzjonijiet bejn il-Partiti u għandhom jirreflettu b'mod adegwat il-kwoti allokati. L-awtorità kompetenti ta' kull Partitt għandha, skond kif xieraq, tikkomunika fil-ħin lill-Partitt l-oħra l-isem, in-numru ta' reġistrazzjoni, u dettalji relevanti oħrajn tal-bastimenti tas-sajd li għandhom ikunu eliġibbli fiż-żona ta' ġurisdizzjoni ta'sajd tal Partitt l-oħra. It-tieni Partitt għandha mbagħad toħroġ dawn il-liċenzji fil-limiti miftehma.Artikolu 61. Kull Partit għandha tieħu miżuri xierqa bil-għan li tagħmel ċert li jkun hemm konformità minn naħa tal-bastimenti tagħha ma' kull miżura ta' konservazzjoni miftehma bejn il-Partiti taħt dan il-Ftehim.2. Il-bastimenti tas-sajd ta' Partit waħda għandhom, waqt li jkunu qegħdin jistadu fiż-żona ta' ġurisdizzjoni tas-sajd tal-Partit l-oħra, jikkonformaw mal-miżuri ta' konservazzjoni u kontroll, pattijiet u kondizzjonijiet oħrajn u r-regoli u regolamenti kollha li jirregolaw attivitajiet ta'sajd f'dik iż-żona. Kull Partit tista' tirrikjedi li spettur minn dik il-Partit jkun abbord bastiment tas-sajd, għall-ispejjeż tal-bastiment, waqt li jkun fil-ġurisdizzjoni ta' sajd tagħha.3. Kull Partit għandha tagħti avviż xieraq lill-Partit l-oħra dwar kwalunkwe miżuri jew kondizzjonijiet ġodda li jirregolaw attivitajiet ta' sajd fiż-żona taħt il-ġurisdizzjoni ta' sajd tagħha.4. Il-miżuri biex jiġi regolat s-sajd meħuda minn kull Partit għall-iskop ta' konservazzjoni għandhom ikunu ibbażati fuq kriterji oġġettivi u xjentifiċi u m'għandhomx jiddiskriminaw fil-fatt jew fil-liġi kontra l-Partit l-oħra.5. Kull Partit tista' tieħu fit-territorju tagħha ta' ġurisdizzjoni ta' sajd dawk il-miżuri, b'mod konformi mal-liġi internazzjonali u mal-ftehim reċiproku, li jistgħu jkunu meħtieġa biex ikun hemm konformità mad-disposizzjonijiet ta' dan il-Ftehim minn bastimenti tal-Partit l-oħra.Artikolu 71. Il-Partiti għandhom jikkonsultaw dwar kwestjonijiet li għandhom x' jaqsmu ma' l-implimentazzjoni u mal-ħidma tajba ta' dan il-Ftehim.2. Kull Partit għandha tgħaddi lill-Partit l-oħra statistiċi li jikkonċernaw il-qabdiet mil-bastimenti tagħha tal-ħażniet imsemmijin fl-Artikoli 1 sa 4 fl-intervalli li jridu jiġi determinati fil-konsultazzjonijiet.Artikolu 8Ebda ħaġa li tinstab f'dan il-Ftehim m'għandha taffetwa jew tippreġudika b'ebda mod il-fehmiet ta' xi waħda mill-Partiti fir-rigward ta' xi kwistjoni li għandha x' taqsam mal-Liġi tal-Baħar.Artikolu 9Dan il Ftehim m'għandux jaffetwa d-drittijiet u l-obbligazzjonijiet taħt kull ftehim eżistenti dwar sajd bejn xi Stat Membru tal-Komunità u l-Islanda.Artikolu 10Dan il-Ftehim għandu japplika, min-naħa waħda, għat-territorji fejn it-Trattat li jistabbilixxi l-Komunità Ekonomika Ewropea huwa applikat, taħt il-kondizzjonijiet stipulati f'dak it-Trattat, u min-naħa l-oħra, għat-territorju tar-Repubblika ta' l-Islanda.Artikolu 11Dan il-Ftehim għandu jidħol fis-seħħ fid-data meta l-Partiti jinnotifikaw lil xulxin dwar it-tlestija tal-proċeduri meħtieġa għal dan il-għan.Artikolu 121. Dan il-ftehim għandu jibqa' fis-seħħ għal perjodu inizjali ta' 10 snin wara d-data tad-dħul fis-seħħ tiegħu. Fil-kas li l-Ftehim ma jintemmx minn xi waħda mill-Partiti permezz ta' notifika ta' terminazzjoni mogħtija ta' mill-inqas disa' xhur qabel l-iskadenza ta' dak il-perjodu, għandu jibqa' fis-seħħ għal perjodi addizzjonali ta' sitt snin, sakemm in-notifika ta' terminazzjoni ma tkunx ingħatat ta' mill-inqas disa' xhur qabel l-iskadenza ta' kull perjodu ta' din ix- xorta.2. Jekk il-Ftehim jintemm b'mod konformi mal-kondizzjonijiet tal-paragrafu preċedenti, il-Partiti għandhom jidħlu f'negozjati għal ftehim ulterjuri sabiex jagħti effett lill-Ftehim li jinsab fl-iskambju ta' ittri li jirrigwardaw is-sajd iffirmat fit-2 ta' Mejju 1992.Għall-Komunità Ekonomika EwropeaGħar-Repubblika ta' l-Islanda--------------------------------------------------